  Анжелика Тихонова корреспондент Удмуртиын тужгес усто дышетӥсьёсты но дышетон удысын ужасьёсты коньдонэн пусъён понна элькун вожвылъяськонлэн ӧрияз 145 куриськонъёс вуизы. Со сярысь улосвылысь дышетонъя но тодосъя министерстволэн пресс-службаез ивортэ. Туэ федерал коньдэтысь быдэн 200 сюрс манетэн премиос 12 дышетӥсьёс басьтозы. Со сяна, 25 дышетӥсьёсты но дышетон удысын 25 ужасьёсты пусъён понна элькун коньдэтысь но уксё висъязы, соослы быдэн 50 сюрс манетэн тырозы. Тужгес трос куриськонъёс Ижкарысь, Сарапулысь но Глазкарысь вуизы. Куать ёросъёсысь одӥг но пыриськись ӧвӧл Вожвылъяськонэ вуэм ужъёсты 22-тӥ инвожоозь эскерозы.  Тодэ вайытом, Удмуртиын «Земский учитель» федерал ӵектосэ пыриськон понна 70 пала куриськонъёс вуизы.  Тегъёс: Дышетон Ижкар Удмуртия вожвылъяськон коньдон дышетӥсьёс Дышетонъянотодосъяминистерство  